Μάργκαρετ Μπωφόρ, κόμισσα του Ντέβον

Η Μάργκαρετ Μπωφόρ, κόμισσα του Ντέβον (1409 - 1449), δισέγγονη του Εδουάρδου Γ΄ της Αγγλίας ήταν δεύτερη και μικρότερη κόρη του Ιωάννη Μπωφόρ, 1ου κόμη του Σόμερσετ και της Μάργκαρετ Χόλλαντ, δούκισσας του Κλάρενς (1385 - 1440). Ο πατέρας της ήταν ο μεγαλύτερος νόθος γιος του Ιωάννη της Γάνδης με την ερωμένη του Αικατερίνη Σουίνφορντ, ο γάμος που ακολούθησε μεταξύ τους (1396) νομιμοποίησε τα παιδιά τους. Τα αδέλφια της Μάργκαρετ Μπωφόρ ήταν : Ερρίκος Μπωφόρ, 2ος κόμης του Σόμερσετ Ιωάννης Μπωφόρ, 1ος δούκας του Σόμερσετ Ιωάννα Μπωφόρ Τόμας Μπωφόρ, κόμης του Περς Εδμόνδος Μπωφόρ, 2ος δούκας του Σόμερσετ

 Η Μάργκαρετ Μπωφόρ παντρεύτηκε λίγο μετά το 1421 τον Τόμας Κουρτεναί, 13ο κόμη του Ντέβον (1414 - 1422) με τον οποίο απέκτησε τρεις γιους και πέντε κόρες. Οι γιοι της σκοτώθηκαν ή εκτελέστηκαν στην διάρκεια του Πολέμου των Ρόδων λόγω της έντονης πίστης τους στον Οίκο του Λάνκαστερ, δεν άφησαν παιδιά και ο Οίκος του Κουρτεναί εξέλιπε. Τα παιδιά του Τόμας Κουρτεναί και της Μάργκαρετ Μπωφόρ ήταν : Τόμας Κουρτεναί, 14ος κόμης του Ντέβον (1432 - 3 Απριλίου 1461) μεγαλύτερος γιος και διάδοχος που λίγο μετά τις 9 Σεπτεμβρίου 1456 παντρεύτηκε την Μαρία του Ανζού, νόθη κόρη του Καρόλου του Μαιν χωρίς να αποκτήσουν παιδιά. Οπαδός των Λάνκαστερ αιχμαλωτίστηκε στην μάχη του Τάουτον (1461) που ανέβηκε στον θρόνο ο Εδουάρδος Δ΄ της Αγγλίας και αποκεφαλίστηκε στις 3 Απριλίου 1461 στην Γιορκ. Οι τιμές και οι τίτλοι του όπως κόμης του Ντέβον κατασχέθηκαν από το στέμμα. Χένρι Κουρτεναί (πέθανε στις 17 Ιανουαρίου 1469), δεν κληρονόμησε την κομητεία του Ντέβον από τον αδελφό του, οπαδός των Λάνκαστερ και ο ίδιος αποκεφαλίστηκε στις 17 Ιανουαρίου 1469 για προδοσία στην αγορά του Σόλσμπερι στην Γουιλτσάιρ. Τζων Κουρτεναί, 15ος/16ος κόμης του Ντέβον (1435 - 3 Μαΐου 1471), ο μικρότερος από τους αδελφούς. Μετά την κατάσχεση του δουκάτου από τον μεγαλύτερο αδελφό του Τόμας ο Εδουάρδος Δ΄ το παραχώρησε τον Μάιο του 1469 στον οπαδό του Χάμφρεϊ Στάφορντ, 1ο κόμη του Ντέβον (1439 - 1469) που έμεινε γνωστός σαν "ο κόμης των τριών μηνών". Οι κατάλογοι τον καταγράφουν σαν 15ο κόμη του Ντέβον ενώ σύμφωνα με πληροφορίες ακολούθησε νέα δημιουργία της κομητείας. Μετά την προσωρινή ανατροπή του Οίκου της Υόρκης ο Ερρίκος ΣΤ΄ της Αγγλίας επανήλθε στον θρόνο και ο Στάφορντ αποκεφαλίστηκε τον Αύγουστο του 1469. Ο Τζων παρέμεινε ωστόσο πολύ λίγο στην νέα θέση του επειδή ο Ερρίκος ΣΤ΄ ανατράπηκε ξανά από τον Εδουάρδο Δ΄ μετά την μάχη του Μπάρνετ στις 4 Μαΐου 1471, ο Κουρτεναί διοικούσε τα νώτα του στρατού των Λάνκαστερ στην μάχη του Τιουκέσμπουρι και σκοτώθηκε. Μετά τον θάνατο του η κομητεία έπεσε σε αφάνεια αφού οι αδελφές του και οι απόγονοι τους δεν μπόρεσαν να την διατηρήσουν. Ιωάννα Κουρτεναί, παντρεύτηκε σε πρώτο γάμο τον Σερ Ρογήρο Κλίφορντ δεύτερο γιο του Τόμας Κλίφορντ, 8ου βαρόνου του Κλίφορντ που αποκεφαλίστηκε μετά το Μπόσγουορθ (1485). Παντρεύτηκε σε δεύτερο γάμο τον Σερ Γουίλιαμ Κνιβετ στο Μπάκενχαμ του Νόρφολκ. Ελισάβετ Κουρτεναί, παντρεύτηκε πριν τον Μάρτιο του 1490 τον Σερ Ούγο Κόνγουει. Άννα Κουρτεναί Ελεονώρα Κουρτεναί Ματθίλδη ΚουρτεναίΟι δυο από τις ανιψιές της Μάργκαρετ ονομάστηκαν επίσης Μάργκαρετ Μπωφόρ : Η Μάργκαρετ Μπωφόρ, κόμισσα του Στάφορντ ήταν η μητέρα του Χένρι Στάφορντ, 2ου δούκα του Μπάκινγκχαμ και η Μαργαρίτα Μπωφόρ ήταν μητέρα του Ερρίκου Ζ΄ της Αγγλίας. Brown, M.H. (2004). "Joan [Joan Beaufort] (d. 1445)". Oxford Dictionary of National Biography. Browning, Charles H. (1898). The Magna Carta Barons and Their American Descendants. London: Genealogical Publishing Company. Cokayne, George Edward (1916). The Complete Peerage, edited by Vicary Gibbs. IV. London: St. Catherine Press. Richardson, Douglas (2011). Magna Carta Ancestry: A Study in Colonial and Medieval Families, ed. Kimball G. Everingham. I (2nd ed.). Richardson, Douglas (2011). Magna Carta Ancestry: A Study in Colonial and Medieval Families, ed. Kimball G. Everingham. IV (2nd ed.). Marshall, Rosalind (2003). Scottish Queens, 1034–1714. Tuckwell Press. Weir, Alison (2008). Britain's Royal Families, The Complete Genealogy. London: Vintage Books. Weir, Alison (2007). Mistress of the Monarchy: The Life of Katherine Swynford, Duchess of Lancaster. London: Random House.